Diari Oficial de la Generalitat Valenciana


Sumari del DOGV 6988, del 21-03-2013 (2013/2812)

RESOLUCIÓ de 22 de febrer de 2013, del Servici Territorial d'Energia d'Alacant, per la qual es convoca l'alçament d'actes prèvies a l'ocupació de determinades finques afectades pel projecte «Reforma línia aèria 20 kV Callosa, entre els suports núm. 863141 i núm. 863043» (ATLIRE/2009/41/03), en el terme municipal de Callosa d'En Sarrià (Alacant). Expedient d'expropiació forçosa JUEXPR/2012/2.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6988

Data del DOGV
:   21-03-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/2812


Data del document
:   22-02-2013

Organisme emissor
:   Conselleria d'Economia, Indústria, Turisme i Ocupació

Tipus de document
:   Resolució

Descriptors 

:   * Conselleria d'Economia, Indústria, Turisme i Ocupació

RESOLUCIÓ de 22 de febrer de 2013, del Servici Territorial d'Energia d'Alacant, per la qual es convoca l'alçament d'actes prèvies a l'ocupació de determinades finques afectades pel projecte «Reforma línia aèria 20 kV Callosa, entre els suports núm. 863141 i núm. 863043» (ATLIRE/2009/41/03), en el terme municipal de Callosa d'En Sarrià (Alacant). Expedient d'expropiació forçosa JUEXPR/2012/2. [2013/2812]  
En data 13 d'abril de 2011, el Servici Territorial d'Energia d'Alacant va dictar una resolució per la qual es va autoritzar Iberdrola Distribución Eléctrica, SAU, es va declarar, en concret, la utilitat pública i es va aprovar el projecte d'execució de la instal·lació elèctrica «Reforma línia aèria 20 KV Callosa, entre els suports núm. 863141 i núm. 863043», en el terme municipal de Callosa d'En Sarrià (Alacant).  
La dita declaració d'utilitat pública d'acord amb el que disposa la Llei 54/1997, de 27 de novembre, del Sector Elèctric, i el Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, porta implícita la necessitat d'ocupació dels béns i drets afectats i implica la urgent ocupació d'estos, sent-los aplicable el procediment d'urgència que determina l'article 52 de la Llei d'Expropiació Forçosa, de 16 de desembre de 1954.  
En virtut d'això el Servici Territorial d'Energia d'Alacant, en compliment del que disposa el mencionat article 52 de la Llei d'Expropiació Forçosa, ha resolt convocar els titulars dels béns i drets afectats en l'ajuntament on radiquen les finques afectades, com a punt de reunió per a, de conformitat amb el procediment que establix l'article esmentat, dur a terme l'alçament d'actes prèvies a l'ocupació i, si és procedent, les d'ocupació definitiva.  
Tots els interessats, així com les persones que siguen titulars de qualssevol classes de drets o interessos sobre els béns afectats, hauran d'acudir personalment o representats per persona degudament autoritzada, aportant els documents acreditatius de la seua titularitat i l'últim rebut de la contribució, i podran anar acompanyats dels seus pèrits i un notari, si ho estimen oportú, amb gastos a costa seua.  
L'alçament d'actes tindrà lloc el pròxim dia 7 de maig de 2013 en l'Ajuntament de Callosa d'En Sarrià a partir de les 9.00 hores.  
  
L'orde d'alçament d'actes es comunicarà a cada interessat per mitjà de l'oportuna cèdula de citació. La relació de titulars convocats figurarà en el tauler d'edictes de l'ajuntament assenyalat i en l'annex.  
  
Cal advertir que esta publicació es realitza igualment, als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció que en fa la Llei 4/1999, de notificació de la present resolució als titulars desconeguts o amb domicili ignorat o a aquells en què s'ha intentat la notificació i no s'ha pogut practicar.  
En l'expedient expropiatori Iberdrola Distribución Eléctrica, SAU, assumirà la condició de beneficiària.   
  
Alacant, 22 de febrer de 2013.- El director territorial d'Economia, Indústria, Turisme i Ocupació: Rafael Muñoz Gómez  
  
  
ANNEX  
  
Relació concreta i individualitzada de béns i drets afectats pel projecte:  
  
«Reforma de línia aèria doble circuit, 20 KV Callosa, entre els suports núm. 863141 i núm. 863141» en el terme municipal de Callosa d'En Sarrià (Alacant), JUEXPR/2012/2  
  
  
  
  
\* \* \* \* \*  
ANEXO  
  
Relación concreta e individualizada de bienes y derechos afectados por el proyecto:  
«Reforma línea aérea 20 KV Callosa, entre los apoyos núm. 863141 y núm. 863043», en término municipal de Callosa d'En Sarrià (Alicante). JUEXPR/2012/2  
  
